Функция XMATCH

Съдържание

# XMATCH

Търси стойност в едномерен масив и връща относителната позиция на елемента.

XMATCH е с по-добра производителност от MATCH, защото позволява търсене според зададен режим.

### Синтаксис

XMATCH(Ключ; Масив [; ТипСъвпадение [; РежимНаТърсене ] ] )

Ключ: стойността от произволен тип, която да бъде търсена в Масив.

Масив: обръщението към претърсвания масив или диапазон.

ТипСъвпадение: (незадължителен) указва типа на съвпадението. Стойностите му могат да бъдат:

- 0: точно съвпадение (подразбира се). Ако стойността Ключ не бъде намерена, се връща грешката #N/A.

- -1: проверява се за точно съвпадение. Ако не се намери стойността Ключ, се връща следващият по-малък елемент.

- 1: проверява се за точно съвпадение. Ако не се намери стойността Ключ, се връща следващият по-голям елемент.

- 2: съвпадение със заместващи знаци, при което знаците *, ? и ~ имат специални значения.

- 3: съвпадение с регулярни изрази.

Режим на търсене: (незадължителен) указва използвания режим на търсене.

- 1: връща се първото срещане, започвайки от първия елемент на Претърсван масив (подразбира се).

- -1: обратно търсене. Връща се първото срещане, започвайки от последния елемент на Претърсван масив.

- 2: двоично търсене, при което се разчита, че Претърсван масив е сортиран във възходящ ред. Ако не е сортиран, ще бъдат връщани погрешни резултати.

- -2: двоично търсене, при което се разчита, че Претърсван масив е сортиран в низходящ ред. Ако не е сортиран, ще бъдат връщани погрешни резултати.

Стойностите на Режим на съответствие 2 и 3 не могат да се комбинират с двоично търсене (стойност на Режим на търсене 2 или -2).

Всеки от незадължителните аргументи може да бъде пропуснат. Незадължителният аргумент изисква да присъстват всички предходни разделители.

### Примери

Да предположим, че сме съставили малка таблица на база от данни, която заема диапазона от клетки A1:DO4 и съдържа основна информация за 118 химични елемента. Първата колона съдържа заглавията на редове „Елемент“, „Символ“, „Атомен номер“ и „Относителна атомна маса“. Следващите колони съдържат съответната информация за всеки от елементите, подредени от ляво надясно по атомен номер. Например клетките B1:B4 съдържат „Водород“, „H“, „1“ и „1,008“, а клетките DO1:DO4 – „Оганесон“, „Og“, „118“ и „294“.

| A | B | C | D | ... | DO
--- | --- | --- | --- | --- | --- | ---
1 | Елемент | Водород | Хелий | Литий | ... | Оганесон
2 | Символ | H | He | Li | ... | Og
3 | Атомен номер | 1 | 2 | 3 | ... | 118
4 | Относителна атомна маса | 1.008 | 4.0026 | 6.94 | ... | 294

=XMATCH("Атомен номер";A1:A4) връща 3, третия ред от масива A1:A4.

=XMATCH("Li";A2:DO2) връща 4, четвъртата колона на масива A2:DO2.

#### Техническа информация

Тази функция е налична от LibreOffice 24.8.

Тази функция не е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.XMATCH

Теми, свързани с показаната

XLOOKUP

Уикистраница за XMATCH